Na temelju članka 2.13 stavak (1) točka 3. Izbornoga zakona BiH (“Službeni glasnik Bosne i Hercegovine” br. 23/01, 7/02, 9/02, 20/02, 25/02, 4/04, 20/04, 25/05, 52/05, 65/05, 77/05, 11/06, 24/06, 32/07, 33/08, 37/08, 32/10, 18/13, 7/14, 31/16 i 41/20), a u svezi s člankom 11. Pravilnika o utvrđivanju kvalifikacija i postupku imenovanja članova biračkih odbora (“Službeni glasnik Bosne i Hercegovine” br.27/22), Izborno povjerenstvo Brčko distrikta BiH, raspisuje

**J A V N I O G L A S**

**za izbor kandidata za popunu rezervnoga popisa kvalificiranih osoba za imenovanje članova biračkih odbora/mobilnoga tima/tima za otvaranje vreća i brojanje glasačkih listića u cilju pravilnoga sjedinjavanja izbornih rezultata**

**I.** Objavljuje se Javni oglas za izbor kandidata za popunu rezervnoga popisa kvalificiranih osobaza imenovanje članova i/ili zamjenika članova biračkih odbora na biračkim mjestima, članova mobilnoga tima i članova tima za otvaranje vreća i brojanje glasačkih listića u cilju pravilnog sjedinjavanja izbornih rezultata.

**II. Uvjeti za imenovanje:**

**Opći uvjeti:**

1. Prijavljeni kandidat je osoba s pravom glasa.

2. Za člana biračkoga odbora ne može biti imenovana osoba (članak 2.3. Izbornoga zakona BiH):

1. koja se ne može kandidirati u smislu odredbi članaka 1.6, 1.7 i 1.7a Izbornoga zakona BiH;

2. koja je član najvišega izvršno-političkog tijela političke stranke ili koalicije (predsjednik, potpredsjednik, generalni tajnik ili član izvršnoga odbora ili glavnoga odbora);

3. koja je nositelj izabranoga mandata ili je član izvršnoga tijela vlasti, osim u slučajevima predviđenim člankom 2.12 stavak (4) Izbornoga zakona;

4. koja je kandidat za izbore za bilo koju razinu vlasti (na Općim izborima 2018. i Lokalnim izborima 2020. godine); i

5. kojoj je izrečena kazna za radnju koja predstavlja težu povredu izbornih zakona ili propisa za koju je osobno odgovorna, u posljednje četiri godine, računajući od dana pravosnažnosti odluke.

**Posebni uvjeti:**

- da ima najmanje završenu srednju školu, odnosno III., IV. ili V. stupanj stručne spreme;

- da ima prijavljeno prebivalište u općini/gradu za koju je objavljen javni poziv.

**III. Potrebna dokumentacija:**

1. prijava na javni oglas (popunjen obrazac SG-3),

**IV. Rok za podnošenje prijava**

Rok za podnošenje prijava je dvadeset (20) dana od dana objave javnoga oglasa na oglasnoj ploči općine/grada, na mrežnoj stranici općine/grada i sredstvima javnoga informiranja (lokalni radio, tiskani mediji).

**V. Tijelo za provedbu postupka**

Proceduru izbora kandidata po javnom oglasu provodi Izborno povjerenstvo Brčko distrikta BiH.

**VI. Ostale informacije**

Obrazac prijave kandidati mogu preuzeti u sjedištu Izbornog povjerenstva Brčko distrikta BiH ili na mrežnoj stranici Skupštine, Vlade Brčko distrikta BiH i Radio - novinske i izdavačke ustanove „RADIO BRČKO“Brčko distrikta BiH.

Prijavu na javni oglas kandidati dostavljaju u zatvorenoj omotnici u sjedište Izbornog povjerenstva Brčko distrikta BiH s naznakom:

***Izborno povjerenstvo Brčko distrikta BiH,***

***Adresa: Dr. Abdulaha Bukvice br. 1, Brčko distrikt BiH***

***„Prijava na javni oglas za popunu rezervnoga popisa kvalificiranih osoba za imenovanje članova biračkih odbora – ne otvarati.”***

Kandidati će, ako Izborno povjerenstvo Brčko distrikta BiH zatraži, dostaviti dokaze o kvalifikaciji i ispunjavanju uvjeta iz javnoga oglasa.

Nepotpune i neblagovremene prijave izborno povjerenstvo neće uzeti u razmatranje.

 **Izborno povjerenstvo Brčko distrikta BiH**

Broj: 045-7/2022

Brčko, 30.06.2022. godine